## Matkustus ulkomaille koronavirusepidemian aikana

Kaikkea ei-välttämätöntä matkustamista ulkomaille tulee välttää. Perustuslain 9 §:n mukaan Suomen kansalaista ei kuitenkaan saa estää saapumasta maahan. Samoin jokaisella on oikeus lähteä Suomesta.  Suomalaisia matkailijoita kehotetaan palaamaan Suomeen heti kun mahdollista.

14.5.2020 alkaen sallitaan Schengenin sisärajat ylittävässä liikenteessä työsuhteeseen ja toimeksiantoon perustuva työmatkaliikenne sekä muu välttämätön liikenne.

15.6. alkaen omaehtoista karanteenia suositellaan kaikille Suomeen saapuville, jotka tulevat maista, joihin kohdistuu edelleen sisä- tai ulkorajavalvonta. Tällaisia maita ovat esimerkiksi Ruotsi, Saksa ja Venäjä. Omaehtoista karanteenia ei tarvita, jos henkilö saapuu Virosta, Latviasta, Liettuasta, Norjasta, Tanskasta tai Islannista.

Matkalle lähtijän pitää itse varmistaa kohdemaan maahantulo- ja karanteenimääräykset ja ottaa huomioon Suomeen palaajan karanteenisuositukset. Matkailijan tulee itse selvittää oman matkavakuutusturvansa kattavuus pandemiatilanteessa. Jokaisen matkalle lähtijän kannattaa tarkistaa voimassaolevat ohjeet

#### Ohjeita Suomeen saapuville työntekijöille

Kun saavut Suomeen maasta, josta saapumisen jälkeen ei ole ohjeistusta karanteeninomaisista olosuhteista, voit paluun jälkeen toimia voimassa olevan yleisohjeistuksen mukaisesti (etukäteiskeskustelu esimiehen kanssa matkasta, hyvä käsi- ja yskimishygienia, ei sairaana työskentelyä).

Kun saavut Suomeen maasta, joihin kohdistuu sisä- ja ulkorajavalvonta, sinun pitää **14 vuorokauden ajan** rajoittaa tarpeettomia lähikontakteja ja noudattaa omaehtoista karanteenia. Omaehtoisessa karanteenissa saat liikkua työpaikan ja asuinpaikan välillä. Myös muu **välttämätön** liikkuminen on sallittua. Käytä omaa autoa, jos mahdollista. Mikäli työnantaja arvioi tilanteen kasvattavan tartuntariskiä, työnantaja voi muuttaa työn suorituspaikkaa ja/ tai työtehtäviä. Mikäli nämä vaihtoehdot eivät ole mahdollisia, työnantajan tulee työsuojelu- ja työturvallisuusvelvoitteensa vuoksi vapauttaa sinut työtehtävistä. Se, maksetaanko työstävapautusajalta palkkaa, riippuu siitä, katsotaanko työnteon esteen johtuvan pääosin työnantajasta vai työntekijästä

Maahan saapuvien lasten koulunkäynti rinnastetaan välttämättömään asiointiin eli **kouluun voi mennä.**

Muista seuraavat asiat:

* Vältä fyysisiä kontakteja ja säilytä vähintään 1 - 2 metrin turvaväli muihin ihmisiin
* Käy vain välttämättömillä asioilla
* Vältä väkijoukkoja ja lähikontakteja niin paljon kuin mahdollista.
* Jos et voi välttää lähikontaktia, pese kätesi vedellä ja saippualla välittömästi kontaktin jälkeen.
* Noudata hyvää käsi- ja yskimishygieniaa.  
  [Lue ohjeet hyvään käsi- ja yskimishygieniaan](https://thl.fi/fi/web/infektiotaudit-ja-rokotukset/taudit-ja-torjunta/infektioiden-ehkaisy-ja-torjuntaohjeita/kasienpesu-ja-yskiminen)

**Ohje sosiaali- ja terveydenhuollon työntekijöille ja sosiaali- ja terveydenhuollon yksiköissä työskentelevälle muulle henkilöstölle**

**Jos tulet ulkomailta, tai risteilyltä sosiaali- ja terveydenhuollon työtehtäviin/yksikköön**, tulee sinun ennen matkalle lähtöä sopia työnantajan kanssa mahdollisista matkan jälkeen tapahtuvista työjärjestelyistä. Työnantajan tulee arvioida riskit ja muuttaa tarvittaessa työtehtäviäsi 14 vrk ajan maahan saapumisesta asiakas- ja potilasturvallisuuden sekä työyhteisön turvallisuuden varmistamiseksi. Mikäli riskit katsotaan kohonneeksi, eikä työnantajalla ole mahdollisuutta muuttaa työtehtäviä,

1. sovitaan työnantajan kanssa korotetusta suojaintasosta (kirurginen maski) ja tauotuksen järjestämisestä erillään muista työntekijöistä.
2. Mikäli vaihtoehto 1. ei ole riskiarvioinnin perusteella mahdollinen, työnantajan on viime kädessä työturvallisuus- ja työsuojeluvelvoitteensa vuoksi vapautettava työntekijä työntekovelvoitteesta. Se, maksetaanko työstävapautusajalta palkkaa, riippuu siitä, katsotaanko työnteon esteen johtuvan pääosin työnantajasta vai työntekijästä

Lisätietoja:

<https://thl.fi/fi/web/infektiotaudit-ja-rokotukset/ajankohtaista/ajankohtaista-koronaviruksesta-covid-19/matkustaminen-ja-koronaviruspandemia>

<https://stm.fi/artikkeli/-/asset_publisher/10616/lahimatkailun-rajoituksia-puretaan-osittain-ulkorajoilla-rajoitukset-pysyvat-ennallaan>